આ “પાટીદાર બીઝનેસ સમિટનું” ઉદઘાટન રાજ્યના મુખ્યમંત્રી રૂપાણીએ કર્યું હતું જેમાં ઉપ મુખ્યમત્રી નીતિન પટેલ ભાજપા,પ્રદેશ પ્રમુખ જીતુભાઈ વાઘાણી ઉપસ્થિત રહ્યા હતા. સીએમ રૂપાણીએ પોતાના ઉદઘાટન પ્રવચનમાં કહ્યું હતું કે “રાજ્યના 10 લાખ પાટીદારોને પોલીસથી લઈને ઉચ્ચ અધિકારી” તરીકે નોકરીઓ આપવામાં આવશે. અને આ બાબતે જ રૂપાણી “કરવા ગયા કંસાર અને થઇ ગઈ થુલી” જેવો ઘાટ ઘડાઈ ગયો હતો. કારણ કે રાજ્યભરમાં ૪૪ હજાર જેટલી જગ્યાઓ ખાલી પડે છે. તો 10 લાખ પૈકી બાકીના પાટીદારોને નોકરી ક્યાથી મળશે? ઉપરાંત પાટીદાર સમાજ સિવાયના અન્ય સમાજમાં આ જાહેરાતના ખોટા પડઘા પડ્યા છે તેઓ સવાલ કરે છે કે શું માત્ર પાટીદારોને જ નોકરી આ સરકાર આપશે? અન્ય સમાજ ક્યા જશે? અને આ બાબતે રાજ્યના દરેક સમાજોમાં આક્રોશ ઉદભવવા પામ્યો છે. તો બીજી તરફ પાટીદાર યુવાનો રૂપાણીની આ 10 લાખ પાટીદારોને નોકરી આપવાની વાતેને એક નવી લોલીપોપ માની રહ્યા છે. એટલે પાટીદારોને ભાજપા તરફ ખેંચવા જવાની યોજનામાં રૂપાણી પોતાના નિવેદનમાં થાપ ખાઈ ગયા છે તે એક હકીકત છે. જોઈએ સમય બતાવશે પાટીદાર સહિતના અન્ય સમાજો કઇ તરફ જઈ રહ્યા છે..!!!. (GNS)